钦定古今图书集成/理学汇编/文学典/第159卷 > 徐师曾文体明辩 > 《集策序》秦观
## 钦定古今图书集成/理学汇编/文学典/第159卷 > 徐师曾文体明辩 > 《集策序》秦观

“臣闻春则仓庚鸣，夏则蝼蝈鸣，秋则寒蝉鸣，冬则雉
鸣，此数物者微渺矣。然其候未至则寂寞而无闻，既
至则日夜鸣而不已。何则？阴阳之所鼓动，四时之所
感发，气变于外，则情迫于中，虽欲不鸣，不可得也。淮
海小臣，不闻庙堂之议，帷幄之谋，独耳剽目采，颇知
当世利病之所以然者。尝欲输肝胆，效情愫，上书于”
北阙之下。则又念身非谏官，职非御史，出位犯分，重
烦有司之诛，隐忍逡巡而不敢发。幸陛下发德音，下
明诏，大臣任举贤良方正能直言极谏之士，当修祖
宗政事，而亲策于廷。呜呼！此亦愚臣效鸣之秋也。辄
忘疏贱，条其意之所言者为三十篇以献，惟陛下财
择焉。其目曰《以意寓言》《以言寓文》，示变化之所终始，
使天下晓然知之，作《国论》。“琴不鸣，二十五弦，各以其
声应；毂不运，三十辐，各以其力旋。”默则治语，静则制
动。作主术；急不极则缓不生，缓不极则急不成。一偾
一起，如环无端。作治势。以治为险，山川是资，以兵为
险，不厌通达，作《安都》。自信者不避嫌，自许者不求合，
倚而容之，绩乃可底。“作《任臣》二篇。众贤聚于本朝，奸
人之所不利，巧为诋诬，以幻群听。作《朋党》二篇。鸟有
凤，鱼有鲲，超绝之材，宜见阔略，作《人材》。杨墨塞路，孟
氏所攘，申、商崛兴，莫或汝遏。作《法律》二篇。得与失为
邻，利与害同门，非至精莫之能分。作《论议》二篇。爵禄
者，所以砺世磨钝，科条品目，其可不悉。作《官制》二篇。
善治”水者以四海为壑，善治财者以天地为资，国之
大计，于是乎在。作《财用》二篇。料敌虚实，若别牛马，应
变仓卒，如数一二，非有道之士不能。作将帅；以寡覆
众，来如风雨，去如绝弦，作奇兵美言，可以市三寸之
舌，胜百万之师，作辩士。机会之来，间不容发，匪龟匪
镜，其能勿失，作谋主。心不治则神扰，气不养则精丧。
治心养气，其术自得，作《兵法》。愚民弄兵，依阻山谷，销
亡不时，或为大衅，作《盗贼》三篇。党项微种，盗我灵武，
逾八十年，天诛不迄，作《边防》三篇。东西为纬，南北为
经，识者执综而文成，其详在彼，其略在此，作《序篇》。